# **Rimac automobili i bugatti započinju s poslovanjem pod novom tvrtkom**

November 2, 2021

* Rimac Automobili i Bugatti počinju s radom u sklopu novoosnovane tvrtke Bugatti Rimac d.o.o.
* Kombinirani subjekt Bugatti Rimac d.o.o. službeno je osnovan 1. Studenog 2021. Godine, sa sjedištem u Zagrebu
* Ujedinjuje Rimacovu tehničku stručnost i agilnost sa Bugattijevim 110-godišnjim naslijeđem i izvrsnošću u kreiranju supersportskih automobila
* Rimac Automobili i Bugatti Automobili nastavljaju rasti kao jedinstvene marke, s zasebnim proizvodima, unutar novoosnovane tvrtke
* Mate Rimac vodi tvrtku kao izvršni direktor
* Porsche igra ulogu strateškog partner, te imenuje dva člana Nadzornog odbora
* Uz Matu Rimca, u Upravno odbor imenovani su Christophe Piochon, Larissa Fleischer i Emilio Scervo

2. Studenog 2021. – ZAGREB, Hrvatska – Rimac Automobili danas službeno udružuju snage s Bugatti Automobilima pod nedavno najavljenom tvrtkom Bugatti Rimac d.o.o. Nova tvrtka ujedinjuje automobilske snage koje zajedno nastavljaju s novim pokretom u automobilskoj i tehnološkoj industriji. Osnivanje nove tvrtke koja ujedinjuje dvije marke podupire proizvođač sportskih automobila Porsche AG.

Kratka, ali bogata 10-godišnja povijest Rimac Automobila od osnutka u garaži, koju je započeo jedan čovjek – Mate Rimac – sada radi svoj sljedeći veliki iskorak – ujedinjuje se s Bugattijem u novoosnovanu tvrtku Bugatti Rimac, koja će biti dio Rimac Grupe.

Rimac Grupa bit će najveći dioničar Bugatti Rimac s 55 posto udjela. Mate Rimac će zadržati svoj udio u Rimac Grupi na 35%, Porsche na 22%, Hyundai Motor Groupa na 11% i ostalim ulagači na 32%. Razvoj i proizvodnja baterijskih sustava, pogonskih sklopova i ostalih komponenti za električna vozila visokih performansi po kojima je Rimac poznat i kojemu vjeruju mnogi proizvođači automobila bit će odvojen u novu cjelinu – Rimac Technology, koja će biti u 100% vlasništvu Rimac grupe.

Bugatti Rimac vidi jedinstvenu kombinaciju dvaju automobilskih i tehnoloških pionira. Agilnost i tehnička stručnost Rimac Automobila te inovacije u sferi električnih vozila visokih performansi, zajedno sa Bugattijevim 110-godišnjim nasljeđem u dizajnu i inženjeringu te proizvodnji nekih od najpoznatijih svjetskih hiperautomobila, sada su spojeni u vodećoj tvrtki za hiperautomobile. Porsche će imati ulogu u zajedničkoj tvrtki kao strateški partner te imenuje dva člana nadzornog odbora: Olivera Blumea, predsjednika Porsche AG-a i Lutza Meschkea, zamjenika predsjednika i financijskog direktora Porsche AG-a.

Dosadašnje vodstvo i strateško usmjerenje Mate Rimca koje je dovelo do toga da su Rimac Automobili postali predvodnik u industriji električnih automobila visokih performansi ističe ga kao idealnog kandidata da vodi novu tvrtku kao glavni izvršni direktor. Kao izvršni direktor Rimac Grupe, Mate Rimac vodit će i Bugatti Rimac i novu diviziju, Rimac Technology.

Globalno sjedište Bugatti Rimac kompanije nalazi se u dosadašnjem sjedištu Rimac Automobila u Svetoj Nedelji, na periferiji Zagreba, ali će s vremenom prijeći u nedavno najavljeni Rimac Campus, vrijedan više od 200 milijuna eura, na 200.000 m2, u izgradnji u Svetoj Nedelji, koji će također biti dom Rimac Technology komapnije.

Budući da je gradnja sada započela, zajedničko istraživanje i razvoj budućih hiperautomobila Rimac Automobili i Bugatti u konačnici će se odvijati u Rimac Campusu – koji bi trebao biti otvoren 2023. godine. Bugatti Rimac u sklopu nove kompanije počinje poslovati s 435 zaposlenika, od kojih će 300 imati sjedište u Svetoj Nedelji, a 135 u Molsheimu u Francuskoj. Osim toga, 180 ljudi na lokaciji Bugatti Engineeringa u Wolfsburgu podržat će novu tvrtku kao vanjski suradnici. Rimac Technology će imati preko 900 zaposlenika. Rimac Grupa time će se sastojati od preko 1.300 zaposlenika na različitim lokacijama.

Novi upravni odbor Bugatti Rimac kompanije imenuje Christophea Piochona za glavnog operativnog direktora. Ranije je obnašao dužnost generalnog direktora u Bugattiju i jamči nastavak operacija u tvornici u Molsheimu. Larissa Fleischer postaje financijska direktora. Prethodno je bila voditeljica kontrolinga u Porscheu u područjima digitalizacije i razvoja novih poslovnih modela. Emilio Scervo imenovan je glavnim tehnološkim direktorom, a prethodno je obnašao istu poziciju u Rimac Automobilima, gdje se pridružio nakon bogate karijere kao tehnički direktor u Aston Martinu, McLarenu, Mercedes AMG-u i Ferrariju.

Rimac Automobili i Bugatti nastavit će raditi kao zasebni brendovi i proizvođači, zadržavajući svoje proizvodne pogone u Zagrebu i Molsheimu, kao i distribucijske kanale.

Rimac Technology će nastaviti s inovacijama, razvijajući sustave i tehnologije vozila za mnoge globalne OEM proizvođače, s primjenom tehnologije i u budućim modelima Bugatti i Rimac.

Komentirajući prvi dan poslovanja Bugatti Rimac kompanije, Mate Rimac, izvršni direktor, kaže: „Čast mi je što ću voditi ovu novu kompaniju koja ujedinjuje snage dva brenda i započeti ono što će bez sumnje biti uspješno, revolucionarno i uzbudljivo novo poglavlje za sve uključene. Jako sam znatiželjan vidjeti utjecaj koji će Bugatti Rimac imati na industriju, i radujem se razvoju inovativnih novih hiperautomobila i tehnologija.

Teško je naći bolju kombinaciju od Rimca i Bugattija. Ono što svaka strana donosi na stol u smislu tehničke stručnosti, znanja i povijesti razvoja automobila čini savršen recept. Agilnost i inovativnost Rimac Automobila savršena su nadopuna Bugattijevoj povijesti u dizajnu i proizvodnji hiperautomobila koje postavljaju nove standarde. Pratite nas i vidjet ćete neke izvanredne projekte u budućnosti.”

"Uvjeren sam da smo pronašli pravu mješavinu iskustva i znanja, inovativne snage i timskog duha za menadžment nove kompanije", kaže Lutz Meschke, zamjenik predsjednika Izvršnog odbora i član uprave za financije i IT u Porsche AG . "Zato sam vrlo optimističan. I budući da mi je projekt jako prirastao srcu, nastavit ću ga pomno i strastveno pratiti i u budućnosti."

Oliver Blume, predsjednik Uprave Porschea, naziva ovo spajanje “savršenim rješenjem” za sve uključene: “Zajedno stvaramo automobilsku tvrtku visokih performansi. Uspjeli smo pozicionirati tradicionalni brend Bugatti s njegovom karizmom za budućnost na način koji stvara vrijednost. Bugatti utjelovljuje fascinaciju i strast, a Rimac ima veliku inovativnu snagu i tehnološko znanje."

kraj